L 163/26 Jurnalul Oficial al Uniunii Europene 23.6.2011 DECIZIA DE PUNERE ÎN APLICARE A CONSILIULUI din 20 iunie 2011 de autorizare a României să aplice o măsură specială de derogare de la articolul 193 din Directiva 2006/112/CE privind sistemul comun al taxei pe valoarea adăugată (2011/363/UE) CONSILIUL UNIUNII EUROPENE, având în vedere Tratatul privind funcţionarea Uniunii Europene, având în vedere Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (!), în special articolul 395 alineatul (1), având în vedere propunerea Comisiei Europene, întrucât: (1)  Prin scrisorile înregistrate ca primite de Comisie la 4 noiembrie 2009, la 2 iulie 2010, la 26 iulie 2010 și la 20 decembrie 2010, România a solicitat autorizarea, pe o perioadă de doi ani, de a putea institui, prin derogare de la articolul 193 din Directiva 2006/112|CE, obligația de plată a taxei pe valoarea adăugată (TVA) în sarcina persoanei impozabile destinatare a livrărilor de anumite cereale şi semințe oleaginoase şi a precizat că nu va solicita reînnoirea acestei autorizări. (2) Prin scrisoarea din 15 martie 2011, Comisia a transmis cererea prezentată de România celorlalte state membre. Prin scrisoarea din 22 martie 2011, Comisia a informat România că dispune de toate informațiile pe care le consideră utile pentru evaluarea cererilor. (3) România a constatat fraude fiscale în schimburile comerciale cu anumite produse agricole netransformate, cereale sau semințe oleaginoase. Într—adevăr, anumiți operatori nu varsă TVA-ul la trezorerie după livrarea produselor lor, în special atunci când le-au achiziționat fără să plătească taxa în amonte. Clienții acestora sunt însă îndreptăţiți la o deducere de TVA, dacă sunt în posesia unei facturi valabile. (4) Instituirea obligației de plată a TVA în sarcina persoanei impozabile destinatare a bunurilor livrate, în locul furni- zorului, ar constitui o măsură temporară de urgență care ar avea ca efect stoparea acestei forme de fraudă. Aplicarea respectivei măsuri speciale pe o perioadă de doi ani ar trebui să acorde României timpul necesar pentru a institui, în sectorul agricol, măsuri definitive și compatibile cu Directiva 2006/112/CE, de natură să prevină și să combată această formă de fraudă. (5) Pentru a împiedica deplasarea producerii fraudei către etapa de transformare a bunurilor în produse alimentare sau industriale sau către alte produse, ar trebui ca România să introducă concomitent măsuri adecvate în materie de raportare și control și să informeze Comisia cu privire la acestea. (6) Pentru a garanta aplicarea prezentei măsuri speciale numai produselor agricole primare și pentru a evita apariția unor sarcini administrative disproporționate () JO L 347, 11.12.2006, p. 1. pentru persoanele impozabile vizate sau a unor riscuri legate de securitatea juridică, ar trebui utilizată nomen- clatura combinată stabilită prin Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară şși statistică şi Tariful vamal comun (?) pentru a desemna bunurile vizate de măsura specială respectivă. (7) Măsura specială în cauză este justificată și proporțională cu obiectivele urmărite. Aceasta are o durată determinată şi vizează numai anumite bunuri precis desemnate care, în mod obişnuit, nu sunt destinate ca atare consuma- torilor finali și care au făcut obiectul unor fraude fiscale care au generat pierderi mari de venituri din TVA. Având în vedere amploarea acestor pierderi fiscale, măsura ar trebui să fie adoptată în cel mai scurt timp. (8) Măsura specială în cauză nu va modifica nivelul global al încasărilor de TVA perceput de România în stadiul consumului final şi nu va avea un impact negativ asupra resurselor proprii ale Uniunii provenite din TVA, ADOPTĂ PREZENTA DECIZIE: Articolul 1 Prin derogare de la articolul 193 din Directiva 2006/112/CE, România este autorizată să instituie obligația de plată a TVA în sarcina persoanei impozabile destinatare a livrării bunurilor menționate în continuare, care figurează în nomenclatura combinată stabilită prin Regulamentul (CEE) nr. 2658/87: Cod NC Produs 1001 10 00 Grâu dur 1001 9010 Alac (Triticum spelta), destinat însămânțării ex 1001 9091 Grâu comun destinat însămânțării ex 1001 90 99 Alt alac (Triticum spelta) şi grâu comun, nedestinate însămânțării 1002 00 00 Secară 1003 00 Orz 1005 Porumb 1201 00 Boabe de soia, chiar sfărâmate 1205 Semințe de rapiță sau de rapiță sălbatică, chiar sfărâmate 1206 00 Semințe de floarea-soarelui, chiar sfărâmate 121291 Sfeclă de zahăr () JO L 256, 7.9.1987, p. 1.